《和酒歌》
宋代·赵希逢

安得镜湖分一曲，宁可不受千钟录。
百年三万六千场，认取醉乡去路熟。
猖狂莫学少年时，身心早已偃鼓旗。
速营糟丘防老境，无行不与相随。
忘形孰主又孰客，江上清风山间月。
把杯对影又即吾，我与风月难一阙。
瘠来更涉小小园，壶中胜赏真有天。
酒池不怕深似海，探春日日掉{左舟右光}舡。
愁肠任待纷千缕，一醉不积压手欲舞。
转悲成欢瞬息间，功用神圣捷如许。
困来不管玉颓山，只恐朝酲欲析难。
凭虚直向昆仑上，坐看惊涛飞去帆。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。